wickkiey/tamil-wikipedia-chunked huggingface dataset:
# பேபர்ட் மாகாணம்

## காலநிலை

மாகாணத்தில் கோப்பன் காலநிலை அமைப்பால் ஈரப்பதமான கான்டினென்டல் என விவரிக்கப்படுகிறது, இது சுருக்கமாக *டி.எஃப்.பி எனப்படுகிறது.*
# துகார்வாடி அருவி

**துகார்வாடி அருவி** *(Dugarwadi waterfall)* இந்தியாவின் மகாராட்டிர மாநிலத்திலுள்ள நாசிக் நகரத்திற்கு அருகில் அமைந்துள்ள அருவியாகும். நாசிக் நகரத்திலிருந்து திரிம்பகேசுவரர் கோயில் சாலையில் 30 கிலோமீட்டர் தொலைவிலும் சவகர் சாலையிலிருந்து 2 கிலோமீட்டர் தொலைவிலும் இந்த அருவி அமைந்துள்ளது.  
பருவகாலங்கள் இந்த அருவி சுற்றுலா செல்பவர்கள் எச்சரிக்கையுடன் இருக்கும்படி வழிகாட்டப்பட்டுள்ளது. ஏனெனில் அருவியில் திடீரென வெள்ளப்பெருக்கு ஏற்படும் வாய்ப்புகள் அதிகமிருப்பதாக சொல்லப்படுகிறது.
# பிலெசிக் மாகாணம்

**பிலெசிக் மாகாணம்** (*Bilecik Province*, ) என்பது துருக்கியின் நடுமேற்கில் உள்ள ஒரு மாகாணம் ஆகும். இந்த மாகாணத்தின் அண்டை மாகாணங்களாக மேற்கில் பர்சா, வடக்கே கோகேலி மற்றும் சாகர்யா, கிழக்கில் போலு, தென்கிழக்கில் எஸ்கிசெஹிர், தெற்கே கட்டாஹ்யா போன்றவை அமைந்துள்ளன. மாகாணத்தின் பரப்பளவானது 4,307 &nbsp;கி.மீ. <sup>2</sup> என்றும், மக்கள் தொகையானது 225,381 என்றும் உள்ளது. மாகாணத்தின் பெரும்பாலான பகுதியானது மர்மாரா பிராந்தியத்தில் அமைந்துள்ளது. ஆனால் மாகாணத்தின் கல்பசாரி மற்றும் சாட், அன்ஹிசார், யெனிபஜார் போன்ற மாவட்டங்கள் கருங்கடல் பிராந்தியத்தில் உள்ளன. போசாயிக் மற்றும் சாட் ஆகிய மாவட்டங்களின் சிறிய பகுதிகள் மத்திய அனடோலியா பிராந்தியத்திலும், போஜாய்கின் சிறிய பகுதியானது ஏஜியன் பிராந்தியத்திலும் உள்ளன.
# பிலெசிக் மாகாணம்

## மாவட்டங்கள்

பிலெசிக் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):  
- **பிலெசிக்**
- போசூயூக்
- கோல்பசாரா
- இஷிசர்
- உஸ்மானெலி
- பசரியேரி
- சோகுட்
- யெனிபஜார்
# பிலெசிக் மாகாணம்

## வரலாறு

கிமு 3000 ஆம் ஆண்டிலேயே இப்பகுதியில் மக்கள் வசித்து வந்தனர். மேலும் இப்பகுதியானது இட்டைட்டு (கி.மு. 1400-1200 ), பிரிகியர்களின் (கி.மு. 1200-676 ), லிடியா (கி.மு. 595-546 ), பாரசீகர்கள் (கி.மு. 546–334 ), உரோமானியர்கள் (கி.பி 74–395), பைசாந்தியர்கள் போன்ற பல நாகரிகங்கள் கட்டுப்பாட்டில் இருந்துள்ளது.  
1299 ஆம் ஆண்டில் உதுமானியப் பேரரசால் நிறுவப்பட்ட சிறிய நகரமான சாட் என்பதும் இப்பகுதியில் உள்ளது, மேலும் இது முக்கியமான தொல்லியல் மற்றும் பண்பாட்டு கலைப்பொருட்களின் அமைவிடமாகும்.
# பிலெசிக் மாகாணம்

## காணத்தக்க தளங்கள்

சாத்தில் உள்ள எத்னோகிராஃபிக்கல் அருங்காட்சியகம்.  
பிலெசிக் நகரம் பல புதுப்பிக்கபட்ட துருக்கிய வீடுகளுக்கு பிரபலமானது.  
மாகாணத்தில் காணத்தக்க வேறு சில தளங்களாக: உஸ்மான் காசி மற்றும் ஓர்ஹான் காசி பள்ளிவாசல்கள், சேஹ் எடெபாலி மற்றும் மால் ஹதுன் கல்லறைகள், கோப்ரேலி மெஹ்மத் பாஷா பள்ளிவாசல், கோப்ராலி கேரவன்செராய், கப்லிகயா கல்லறைகள், ரெஸ்டெம் பாஷா பள்ளிவாசல் மற்றும் கோலலன் பாவ்.
# தர்ணா அணை

**தர்ணா அணை** (Darna Dam), இந்தியாவின் மகாராஷ்டிரா மாநிலத்தில் நாசிக் மாவட்டம் இகாட்புரிக்கு அருகிலுள்ள தர்ணா நதியில் உள்ள ஈர்ப்பு அணை ஆகும்.
# தர்ணா அணை

## விவரக்குறிப்புகள்

மிகக் குறைந்த அடித்தளத்தின்மீது கட்டப்பட்ட அணையானது நீளமும் உயரமும் உடையது. தொகுதி உள்ளடக்கம் மற்றும் மொத்த சேமிப்பு திறன் .
# தர்ணா அணை

## நோக்கம்

- நீர்ப்பாசனம். . . இதன் நோக்கம் பாசனம் மற்றும் அருகிலுள்ள நகரமான நாசிக்கிற்கு குடிநீர் விநியோகம்.
# நாக்பூர் ஆரஞ்சு

**நாக்பூர் ஆரஞ்சு** (Nagpur orange) என்பது இந்தியாவின் மகாராட்டிர மாநிலத்தின் நாக்பூர் பகுதியில் வளர்க்கப்படும் ஆரஞ்சு வகையாகும்.
# நாக்பூர் ஆரஞ்சு

## விவரங்கள்

இது பழமையான மற்றும் வெளிப்புறம் தழும்புகளுடன் கூடிய இனிமையான மற்றும் கூழுடன் கூடிய பழமாகும். இது நாக்பூர் நகரத்திற்கு அதன் புனைபெயரான *ஆரஞ்சு நகரம்* என அழைக்கப்பட்ட காரணமாக அமைந்தது. இந்தியாவில் நாக்பூர் ஆரஞ்சுக்கு புவியியல் சார்ந்த குறியீடு வழங்கப்பட்டு, ஏப்ரல் 2014 முதல் நடைமுறையில் உள்ளது.  
நாக்பூர் ஆரஞ்சு பருவமழை காலத்தில் மலர்ந்து, டிசம்பர் மாதத்திலிருந்து அறுவடை செய்யத் தயாராக உள்ளது. இங்குள்ள ஆரஞ்சு பயிர் ஆண்டுக்கு இரண்டு முறை பலன் தரக்கூடியது. செப்டம்பர் முதல் டிசம்பர் வரை கிடைக்கும் பழம் சற்று புளிப்புச் சுவை கொண்டது இது அம்பியா எனப்படும். இதைத் தொடர்ந்து ஜனவரியில் இனிப்பு மிக்க பழம் கிடைக்கின்றது. பொதுவாக, விவசாயிகள் இரண்டு வகைகளில் ஏதேனும் ஒன்றினை விரும்புகின்றனர்.
# இந்திய பாதுகாப்பு அச்சகம்

**இந்தியப் பாதுகாப்பு அச்சகம்** *(India Security Press)* இந்திய அரசின் பொதுத்துறை நிறுவனமான இந்திய பாதுகாப்பு அச்சகம் மற்றும் நாணய உற்பத்திக் கழகத்தின் துணை அமைப்பாகும்.  
கடவுச் சீட்டுகள், நுழைவாணைகள், அஞ்சல் வில்லைகள், அஞ்சல் அட்டைகள், உள்ளூர் அஞ்சல் உறைகள், கடித உறைகள், அஞ்சல் அல்லாத ஒட்டுவில்லைகள், கடன் பத்திரங்கள் மற்றும் உண்டி வில்லைகள் போன்றவை இங்கு அச்சிடப்படுகின்றன.  
இத்துணை அச்சகம் இந்தியாவின் மகாராட்டிர மாநிலம் நாசிக் நகருக்கு அருகில் அமைந்துள்ளது.
# குடகு ஆரஞ்சு

**குடகு ஆரஞ்சு** (Coorg orange) என்பது குடகு மாண்டரின் என்றும் அழைக்கப்படுகிறது. இது இந்தியாவின் கர்நாடகாவின் குடகு பகுதியில் சாகுபடி செய்யப்படும் ஆரஞ்சு வகையாகும். இதற்கு 2006 இல் புவியியல் சார்ந்த குறியீடு வழங்கப்பட்டது.
# குடகு ஆரஞ்சு

## விளக்கம்

1960 ஆம் ஆண்டுகளில், குடகுப்பகுதியில் இந்த ஆரஞ்சு சுமார் 24,000 ஹெக்டேர் பரப்பளவில் பயிரிடப்பட்டது. அண்மைய ஆண்டுகளில் சாகுபடி பகுதியானது 2,000 ஹெக்டேருக்கும் குறைவாகவே உள்ளது. குடகு ஆரஞ்சு முக்கியமாகக் குடகு, ஹாசன் மற்றும் சிக்மகளூரூ மாவட்டங்களில் 150 ஆண்டுகளுக்கும் மேலாகக் காபி தோட்டங்களில் இரண்டாம் நிலை பயிராகப் பயிரிடப்படுகிறது.  
குடகு ஆரஞ்சு மனிதனால் உருவாக்கப்பட்ட மாண்டரின் கலப்பினங்களாகக் கருதப்படுகிறது (*சிட்ரஸ் ரெட்டிகுலட்டா* ). பச்சை-மஞ்சள் நிறத்தில், இறுக்கமான தோலையும், இனிப்பு-புளிப்புச் சுவையையும் இந்த ஆரஞ்சுப் பழங்கள் கொண்டிருக்கின்றன. நாக்பூர் ஆரஞ்சு தளர்வான தோலினையும் இனிப்பு சுவையினையும் கொண்டவை. நன்கு நீர்வடியும் அதிக மழை பெய்யும் மலைப்பாங்கான நிலப்பரப்பானது இந்த வகையின் தனித்துவமான பண்புகளுக்கான காரணங்களாகக் கருதப்படுகிறது.  
குடகு ஆரஞ்சு உற்பத்தியானது அண்மைய ஆண்டுகளில் நோய் மற்றும் நாக்பூர் ஆரஞ்சு உற்பத்தி அதிகரிப்பின் காரணமாகக் குறைந்துள்ளது. ஒவ்வொரு செடியின் விளைச்சலும் சுமார் 10 கிலோவாகக் குறைந்துள்ளது. இது ஒரு காலத்தில் 50 கிலோவுக்கு மேல் இருந்தது.
# ஊரின் முதல் வம்சம்

வின் ஈராக் நாட்டில் அமைந்த கண்டெடுக்கப்பட்ட தங்கத்திலான தொல்பொருட்கள்]]  
**ஊரின் முதல் வம்சம்** (**First Dynasty of Ur**) பண்டைய அண்மை கிழக்கின் சுமேரியா எனும் மெசொப்பொத்தேமியாவில் உள்ள ஊர் நகரத்தின் முதல் அரச மரபை கிமு 26வது-25வது நூற்றாண்டுகளில் மன்னர் **மெஸ்காலம்துக்** நிறுவினார்.
மெசொப்பொத்தேமியாவின் வரலாற்றின் துவகக் வம்ச காலத்தில் இருந்த ஒரு அரசமரபாகும். ஊரின் முதல் வம்சத்திற்குப் பின்னர் கிஷ் இராச்சியத்தின் முதல் வம்சத்தினர் மற்றும் உரூக்கின் முதல் வம்சத்தினர் சுமேரியாவை ஆண்டனர்.  
செமிட்டியர் அல்லாத ஊர் வமிசத்தினர் கிழக்கிலிருந்து கிமு 3,300-இல் மெசொப்பொத்தேமியாவில் குடியேறியர்கள் ஆவார்.  
அரச குடுமப கல்லறையில் கிடைத்த மணிகள் பொறிக்கப்பட்ட தங்கத்திலான கழத்தணி, இது ஊரின் முதல் வம்ச (கிமு 2600-2500) காலத்தில் சிந்துவெளியிலிருந்து ஏற்றுமதி செய்யப்பட்டது]] ]]  
இறக்குமதி செய்யப்பட்ட நீலக்கல் மற்றும் தங்க கழத்தணி]]  
.]]
.]]
(items and positions in PG 789), circa 2600 BCE (reconstitution).]]  
சுமேரிய மன்னரகள் பட்டியல்படி, இறுதியாக ஊரின் முதல் வம்சத்தவர்களை ஈலாம் நாட்டின் அவான் வம்சத்தவர்கள் வென்று ஊர் இராச்சியத்தை கைப்பற்றி ஆண்டனர்.  
பின்னர் லகாசு இராச்சியத்தினர் கிமு 2500–2400 முழு மெசொப்பொத்தேமியா ஒரு பேரரசாக ஆண்டனர்.  
ஊரின் மூன்றாம் வம்ச காலத்தில் (கிமு 2112 முதல் 2004) சுமேரியா மீண்டும் மறுமலர்ச்சிக் கண்டது.
# ஊரின் முதல் வம்சம்

## முதல் ஊர் வம்ச ஆட்சியாளர்கள்

| ஆட்சியாளர் பெயர் | பட்டப் பெயர் | ஆட்சிக்காலம் | காலம் | குறிப்புகள் |
| --- | --- | --- | --- | --- |
| அ-இம்துகுட் | ? | கிமு 26வது நூற்றான்டு | ஊர் நகரத்தின் அரச குடும்பத்தினர் கல்லறை கல்வெட்டு |  |
| ஊர்-பாபில்சக் | ? | கிமு 26வது நூற்றான்டு | ஊர் நகரத்தின் அரச குடும்பத்தினர் கல்லறை கல்வெட்டு |  |
| மெஸ்காலம்துக்
இராணி புவாபி | ? | கிமு 26வது நூற்றாண்டு | ஊர் நகரத்தின் அரச குடும்பத்தினர் கல்லறை கல்வெட்டு மற்றும் மணிகள் |  |
| அகாலம்துக் | ? | கிமு 26வது நூற்றாண்டு | ஊர் நகரத்தின் அரச குடும்பத்தினர் கல்லறை கல்வெட்டு |  |
| மெசனெப்பதா | 80 ஆண்டுகள் | கிமு 26வது நூற்றாண்டு |  |  |
| அ-அன்னெப்தா | மெஸ்-அனே- பதாவின் மகன் | ? | கிமு 26வது நூற்றாண்டு |  |
| மெஷ்-கி-அன்கு-நன்னா | மெஸ்-அனே- பதாவின் மகன் | 36 ஆண்டுகள் |  |  |
| எலுலு | 25 ஆண்டுகள் |  |  |  |
| பலுலு | 36 ஆண்டுகள் |  |  |  |
| :பின் ஊர் இராச்சியம் அவான் வம்சத்தவர்களால் வெல்லப்பட்டது. | } |  |  |  |
# ஊரின் முதல் வம்சம்

## இதனையும் காண்க

- மெலுக்கா
- மெசொப்பொத்தேமியாவின் வரலாறு
- மெசொப்பொத்தேமியாவின் துவக்க வம்ச காலம்
- மூன்றாவது ஊர் வம்சம்
# பெங்களூரு ரோசு வெங்காயம்

**பெங்களூரு ரோஜா வெங்காயம்** (*Bangalore rose onion*), என்பது உள்ளூரில் **குலாபி ஈருள்ளி** என்று அழைக்கப்படுகிறது. இது இந்தியாவின் கர்நாடகாவில் பெங்களூர் மற்றும் அதைச் சுற்றியுள்ள இடங்களில் விளையும் வெங்காயமாகும். இந்த வெங்காயத்திற்கு 2015ஆம் ஆண்டில் புவியியல் சார்ந்த குறியீடு வழங்கப்பட்டது.
# பெங்களூரு ரோசு வெங்காயம்

## வரலாறு

பெங்களூர் ரோசு வெங்காயம் பெங்களூர் நகரம், பெங்களூர் கிராமப்புறம், சிக்கபள்ளாபூர் மற்றும் கோலார் மாவட்டங்களில் பயிரிடப்படுகிறது. இவை தும்கூர், ஹாசன், தாவண்கரே, தார்வாட் மற்றும் பாகல்கோட் ஆகிய இடங்களிலும் விளைவிக்கப்படுகின்றன. இந்த வெங்காயம் இந்தியாவில் வேறு எந்த இடத்திலும் பயிரிடப்படுவதில்லை.
# பெங்களூரு ரோசு வெங்காயம்

## தோற்றம் மற்றும் பயன்பாடு

இந்த வகை வெங்காயத்தில் தட்டையான அடித்தளத்துடன் கூடிய குமிழ்கள் கோள வடிவத்தில் உள்ளன. இவற்றின் தனித்துவமான குணாதிசயங்களாக அடர் கருஞ்சிவப்பு சிவப்பு நிறம், ஆந்தோசயினின், பினால் மற்றும் உயர்ந்த மணம் போன்றவை கருதப்படுகின்றன. இவற்றில் அதிக அளவு புரதம், பாஸ்பரஸ், இரும்பு மற்றும் கரோட்டின் இருப்பதாகவும் அறியப்படுகிறது.  
ரோஜா வெங்காயத்தை வளர்ப்பதற்கான சிறந்த நிலைமைகள்: 6.5 முதல் 7 வரை கார அமிலத்தன்மை உள்ள மண், வளிமண்டல ஈரப்பதம் 70 முதல் 75%, சராசரி வெப்பநிலை 25°C முதல் 30°C வரை. இந்த வாழிடச்சூழல் பெங்களூர் பகுதியினைச் சுற்றிக் காணப்படுவதால், இங்கு இவை பிரத்தியேகமாக வளர்க்கப்படுகின்றன.  
இந்த வெங்காயத்தின் பண்பு காரணமாக இவை ஊறுகாய்களில் பயன்படுத்த ஏற்றதாக உள்ளன.
# பெங்களூரு ரோசு வெங்காயம்

## ஏற்றுமதி

பெங்களூர் ரோஜா வெங்காயம் இந்தியாவில் அரிதாகவே பயன்படுத்தப்படுகிறது, ஆனால் மலேசியா, சிங்கப்பூர், இந்தோனேசியா, பகுரைன், ஐக்கிய அரபு அமீரகம், வங்களாதேசம் மற்றும் இலங்கை போன்ற நாடுகளுக்கு அதிக அளவில் ஏற்றுமதி செய்யப்படுகிறது.  
2010–11 நிதியாண்டில், 22,000 டன் பெங்களூர் ரோஜா வெங்காயம் மற்ற நாடுகளுக்கு ஏற்றுமதி செய்யப்பட்டது. 2003-04 மற்றும் 2005-06ஆம் ஆண்டுகளில் முறையே ஏற்றுமதி செய்யப்பட்ட 36,000 மற்றும் 32,000 டன்களுடன் ஒப்பிடும்போது இது குறைவாக இருந்தது. விவசாய ஏற்றுமதி மண்டலம் அமைக்கப்பட்ட பின்னர் ஐந்து ஆண்டுகளில் ரோஜா வெங்காயம் 500 கோடி அளவிற்கு ஏற்றுமதி செய்யப்பட்டது.
# பெங்களூரு ரோசு வெங்காயம்

## புவியியல் குறியீடு

பெங்களூர் ரோஸ் வெங்காயத்திற்கு 2015ல் புவியியல் குறியீடு வழங்கப்பட்டது. இது சிக்கபள்ளாப்பூரை தலைமையிடமாகக் கொண்ட பெங்களூர் ரோஸ் வெங்காயம் வளர்ப்போர் சங்கம் பல்வேறு வகைகளை வளர்ப்பதற்கான காப்புரிமை உரிமைகளைப் பெற அனுமதித்தது.
# பேரரசு (ஆப்பிள்)

**பேரரசு** என்பது குளோனிங் முறையில் தோற்றுவிக்கப்பட்ட ஆப்பிள் வகைகளுள் ஒன்றாகும். பல்வேறு பழத்தோட்டங்களில் 1945ஆம் ஆண்டில் கார்னெல் பல்கலைக்கழகத்தின் பழ ஊட்டச்சத்து நிபுணர் லெஸ்டர் சி. ஆண்டர்சன் என்பவர் திறந்த மகரந்தச் சேர்க்கை ஆராய்ச்சியில் தோற்றுவித்த ஆப்பிளின் விதையிலிருந்து தோற்றுவிக்கப்பட்டதாகும். 1945 ஆம் ஆண்டில், ஏ.ஜே.ஹெய்னிக்கின் வழிகாட்டுதலின் கீழ் ஜெனீவா, நியூயார்க்(மாநிலம்)இல் உள்ள கார்னெல் பல்கலைக்கழகத்தின் நியூயார்க் மாநில விவசாய பரிசோதனை நிலையத்தின் விஞ்ஞானிகள், பேரரசு ஆப்பிள் விதையை அறுவடை செய்தனர்.
# பேரரசு (ஆப்பிள்)

## விளக்கம்

பேரரசு ஆப்பிள்கள் சிவப்பு நிறத்தில் உறுதியான,சாற்றுள்ள,முறுமுறுப்பான மற்றும் இனிமையானவை ஆகும்.அவை செப்டம்பர் மற்றும் அக்டோபர் மாதங்களில் பழுக்க வைக்கப்பட்டு ஜனவரி வரை இருக்கும்.
அசல் விதைகளுக்கு இடையில் ஒரு குறுக்குவகை இருந்தது.மெக்கின்டோஷ் (ஆப்பிள்) * மற்றும் * சிவப்பு சுவையான ''எம்பயர் ஆப்பிள்கள் சாப்பிடுவதற்கும் சாலட்களுக்கும் சிறந்தவை ஆகும்.மேலும் சாஸ், பேக்கிங், துண்டுகள் மற்றும் உறைபனிக்கு நல்லது.இந்த வகை ஆப்பிள் மதிய உணவுக்கு சிறந்தது ஆகும்.ஏனென்றால் இது எந்த விதத்திலும் குறைவில்லாதது மற்றும் எளிதில் நசுங்காமலும் இருக்கும்.
# பேரரசு (ஆப்பிள்)

## அமெரிக்காவில் காப்புரிமை பெற்ற விளையாட்டு

2001 ஆம் ஆண்டளவில், பேரரசின் மூன்று மாறுதலுக்கு உட்பட்ட சாகுபடி(விளையாட்டு) அமெரிக்க தாவர காப்புரிமையைப் பெற்றன.அவர்களில் யாரும் மரபுபிறழ்ந்தவர்கள் அல்ல:
| மார்ச் 10, 1992 | டீப்பிள் | டீப்பிள் ரெட் பேரரசு, ராயல் பேரரசு | கார்னெல் | இல்லை | redder | 7820}} |  |
| --- | --- | --- | --- | --- | --- | --- | --- |
| அக்டோபர் 20, 1992 | தோம் | TF808 | இடை-தாவர காப்புரிமை சந்தைப்படுத்தல் | 5—7 நாட்கள் | redder | 8010}} |  |
| பிப்ரவரி 1, 2000 | கிறிஸ்து | சிபி 515, கிரீட பேரரசு | ஆடம்ஸ் கவுண்டி நர்சரி | 2.5 வாரங்கள் | redder | 11201}} | } |
# பேரரசு (ஆப்பிள்)

## நோய் பாதிப்பு

- ஆப்பிள் ஸ்கேப் ஸ்கேப்: * 'உயர்' *
- நுண்துகள் பூஞ்சை காளான்: * 'உயர்' *
- சிடார் ஆப்பிள் துரு: குறைந்த
- தீ ப்ளைட்டின்: நடுத்தர
# பிரகதி வான்வெளி அருங்காட்சியகம்

**பிரகதி வான்வெளி அருங்காட்சியகம்** *(Pragati Aerospace Museum)* இந்தியாவின் மகாராட்டிர மாநிலத்திலுள்ள நாசிக் நகருக்கு வெளியே அமைந்துள்ளது. இதை இந்துசுத்தான் வான்வழி தொலையளவு பிரகதி அருங்காட்சியகம் என்றும் அழைக்கிறார்கள். 2001 ஆம் ஆண்டு ஆகத்து மாதத்தில் இந்துசுத்தான் வான்வழி தொலையளவு நிறுவனம் அதன் தொழில்நுட்ப சாதனைகளையும் பாராட்டத்தக்கதான அதன் பயணத்தையும் வெளிப்படுத்த இந்த அருங்காட்சியகத்தைத் திறந்தது.  
இந்துசுத்தான் வான்வழி தொலையளவு நிறுவனம் தயாரிக்கும் வானூர்திகளின் மாதிரிகள் இங்கு காட்சிக்கு வைக்கப்பட்டன. கண்காட்சியில் இம்மாதிரிகள் உயர் கோபுரங்களில் பொருத்தப்பட்டிருந்தன.
# பிரகதி வான்வெளி அருங்காட்சியகம்

## அருங்காட்சியகத்தின் சிறப்பம்சங்கள்

வான்வெளி அருங்காட்சியகம் இரண்டு அறைகளாகப் பிரிக்கப்பட்டுள்ளது. விமானத்தின் வரலாறு, போர் விமானத் தொழில்நுட்பம் உள்ளிட்ட இத்தியாதிகள் விளக்கப் படங்களாக ஓர் அறையில் காட்சிக்கு வைக்கப்பட்டுள்ளன.  
மற்றொரு அறையில் விமானத்தின் சில மெருகூட்டப்பட்ட கூறுகள் வைக்கப்பட்டுள்ளன, முக்கியமாக சுகோய் சு 30, மிக்-21 மற்றும் மிக்-27. போன்ற வகை விமான்ங்கள் இங்கு இடம்பெற்றுள்ளன. 1963 முதல் ஒரு மிக் -21 விமானத்தின் ஓட்டுநர் தலைகவசம் உட்பட 1963 ஆம் ஆண்டு முதல் பயன்பாட்டிலிருந்த விமான சீருடைகள் போன்றவையும் இங்கு வைக்கப்பட்டுள்ளன.
# பகவான் மகாவீர் அரசு அருங்காட்சியகம்

**பகவான் மகாவீர் அரசு அருங்காட்சியகம்** *(Bhagwan Mahavir Government Museum)* இந்தியாவின் ஆந்திரப்பிரதேச மாநிலத்திலுள்ள கடப்பா நகரில் அமைந்துள்ள ஒரு தொல்பொருள் அருங்காட்சியகமாகும். தொல்பொருள் முக்கியத்துவம் வாய்ந்த பண்டைய கலைப்பொருட்களைப் பாதுகாக்க இந்த அருங்காட்சியகம் 1982 ஆம் ஆண்டில் அரசாங்கத்தால் நிறுவப்பட்டது. ஒரு சமண தொழிலதிபர் நிதியளித்தார் என்பதற்காக சமணர்களின் தெய்வமான மகாவீராவின் பெயர் அருங்காட்சியகத்திற்கு வைக்கப்பட்டது. 5 முதல் 18 ஆம் நூற்றாண்டு வரையிலான காலப்பகுதியைக் கொண்ட விநாயகர், விசுணு, அனுமன் மற்றும் சிவன் ஆகியோரின் சிலைகள் அருங்காட்சியகத்திற்குள் உள்ளன.  
கருங்கற் பாறைகள், தோலமைட்டு, சுண்ணாம்பு, வெண்கலம் போன்றவற்றால் செய்யப்பட்ட இந்த தொல்பொருட்கள் அனைத்தும் கடப்பா, ஐதராபாத்து மற்றும் கர்னூல் மாவட்டங்களின் வெவ்வேறு இடங்களில் மேற்கொள்ளப்பட்ட அகழ்வாராய்ச்சிகளில் காணப்பட்டன.
# இரட்டை வேடம்

**இரட்டை வேடம்** (double role) என்பது ஒன்றை தயாரிப்பில் இரண்டு வேடங்களில் நடிப்பதைக் குறிக்கிறது. இது பெரும்பாலும் கதைக்கு ஏற்றவாறு திரைப்படங்கள் மற்றும் தொலைக்காட்சி தொடர்களில் இரட்டை வேடங்கள் சித்தரிக்கப்படுகின்றது. சில திரைப்படங்களில் இரட்டையர்கள் இரட்டை வேடங்களில் நடிப்பதும் உண்டு.  
தமிழ்த் திரைப்படத்தில் இரட்டை அல்லது அதற்கு மேற்பட்ட வேடங்களில் நடிப்பதுதான் ஒரு நடிகர் எதிர்கொள்கின்ற மிகப்பெரிய சவால் ஆகும். இது நட்சத்திர மதிப்பைப் பெறுவதற்கும், பெற்றிருக்கும் நட்சத்திர மதிப்பை உயர்த்திக்கொள்வதற்கும் அதுதான் மிகச் சரியான வாய்ப்பு என கருதப்படுகின்றது.
# இரட்டை வேடம்

## சவால்கள்

ஒரே நடிகர் இரட்டை வேடத்தில் நடிக்கும் போது இருவகைக் குணப்பாங்குகள் ஒரே படத்தில் காட்டப்பட வேண்டும். ஒரே முதகத் தோற்றம் இருந்தாலும் அவர்களின் நடை உடை பாவனை போன்றவற்றில் அவர்கள் வித்தியாசம் காட்டி நடிக்க வேண்டும். அப்படி நடித்து அந்த திரைப்படம் வெற்றி பெரும் பட்சத்தில் அது திரைப்பட வரலாற்றில் பதியப்பட்டு இருக்கும்.
# இரட்டை வேடம்

## நாடகத்துறை

நாடகங்களில் பல வேடங்களைப் பயன்படுத்துவது உற்பத்தி செலவு குறைப்பதற்காக இருக்கலாம். இந்த வகை இரட்டை வேடம் ஒரு திறமையான அல்லது அனுபவம் வாய்ந்த நடிகருக்கு ஒரு பெரிய சவாலைக் கொடுக்கும் நோக்கமாக இருக்கலாம் அல்லது கதைக்கு கருப்பொருள் முக்கியத்துவம் வாய்ந்ததாக இருக்கலாம்.
# இரட்டை வேடம்

## திரைப்படத்துறை

தமிழ்த் திரைப்படத்துறையில் 1940 களில் இருந்து இரட்டை வேடங்களில் திரைப்படங்கள் உருவாக்கப்பட்டது. முதல் முதலில் 1940 ஆம் ஆண்டு நடிகர் பு. உ. சின்னப்பா நடிப்பில் உத்தம புத்திரன் என்ற திரைப்படம் வெளியானது. இதே கதை பின்னர் சிவாஜி கணேசன் முதன்முதலில் இரட்டை வேடத்தில் நடித்து அதே பெயரில் 1958 இல் வெளியானது. அதே ஆண்டில் நடிகர் எம். ஜி. ராமச்சந்திரன் என்பவர் முதல் முதலில் இரட்டை வேடத்தில் நடித்த நாடோடி மன்னன் என்ற திரைப்படமும் வெளியானது.  
1964 ஆம் ஆண்டு முதன் முதலில் நடிகர் சிவாஜி கணேசன் என்பவர் நவராத்திரி என்ற திரைப்படத்தில் ஒன்பது வேடங்களில் நடித்துள்ளார். இவரை தொடர்ந்து 2008 ஆம் ஆண்டு வெளியான தசாவதாரம் என்ற திரைப்படத்தில் நடிகர் கமல் ஹாசன் பத்து வேடங்களில் நடித்துள்ளார் என்பது குறிப்பிடத்தக்கது.  
கதாநாயகர்கள் மட்டுமின்றி நடிகைகளான ஜெயலலிதா, லட்சுமி, வாணிஸ்ரீ, சினேகா, ஜோதிகா, அசின், போன்ற நாயகிகளும் இரட்டை வேடங்களில் நடித்துள்ளார்கள்.
# இரட்டை வேடம்

## தொலைக்காட்சித்துறை

திரைப்படங்களை விட தொலைக்காட்சித் தொடர்களில் இரட்டை வேடங்களில் நடிப்பது மிகவும் கடினம் ஏன் என்றால் அந்த தொடர் பல அத்தியாயங்களில் தயாரிக்கப்படுகின்றது. இந் துறையில் பெண்களின் ஆதிக்கம் அதிகளவு இருப்பதால் கதாநாயகிகள் தான் பெரும்பாலும் இரட்டை வேடங்களில் நடிக்கிறார்கள்.  
1999 ஆம் ஆண்டு சித்தி என்ற தொடரில் நடிகை ராதிகா சரத்குமார் என்பவர் இரட்டை வேடத்தில் நடித்துள்ளார். அந்த தொடர் அவருக்கு சின்னத்திரையில் மிகப்பெரிய புகழை பெற்றுக்கொடுத்தது. அதை தொடர்ந்து அண்ணாமலை, வாணி ராணி போன்ற தொடர்களில் இரட்டை வேடத்தில் நடித்துள்ளார். இவரை தொடர்ந்து 2004 ஆம் ஆண்டு ஒளிபரப்பான மனைவி என்ற தொடரில் நடிகை கௌசல்யா இரட்டை வேடத்தில் நடித்தார். ரம்யா கிருஷ்ணன், தேவயானி, ஷிவானி நாராயணன், சாந்தினி தமிழரசன் போன்ற பல நடிகைகள் தொலைக்காட்சித்துறையில் இரட்டை வேடத்தில் நடித்துள்ளார்கள்.
# பொது சமநிலைக் கோட்பாடு

**பொது சமநிலைக் கோட்பாடு** பல சந்தைகளின் தேவை மற்றும் அளிப்பின் இடைச்செயல்பாட்டினால் பொது சமநிலை ஏற்படும் என்று நிரூபிக்க முயல்கிறது. இந்த கோட்பாடு பிரெஞ்சு பொருளாதார நிபுணர் லியோன் வால்ராஷின் 1874ல் வெளியான படைப்பான *எலிமென்ட்ஸ் ஆஃப் புயுர் எகோநோமிக்ஷில் (Elements of Pure Economics)* முதலில் குறிப்பிடப்படுகிறது.
# பொது சமநிலைக் கோட்பாடு

## கண்ணோட்டம்

பரவலாகப் பார்த்தால், பொதுச் சமநிலை கொட்பாடு தனிப்பட்ட சந்தைகள் மற்றும் முகவர்களிடமிருந்து தொடங்கி "கீழ்நிலை" அணுகுமுறையைப் பயன்படுத்தி முழு பொருளாதாரத்தையும் புரிந்துகொள்ள முயற்சிக்கிறது. எனவே, பொது சமநிலைக் கோட்பாடு பாரம்பரியமாக நுண் பொருளாதாரத்தின் ஒரு பகுதியாக வகைப்படுத்தப்பட்டுள்ளது. பொது சமநிலை பருப்பொருளியல் மாதிரிகள் பொதுவாக ஒரு எளிமையான கட்டமைப்பைக் கொண்டுள்ளன, அவை "பொருட்கள் சந்தை" மற்றும் "நிதி சந்தை" போன்ற ஒரு சில சந்தைகளை மட்டுமே உள்ளடக்குகின்றன. இதற்கு நேர்மாறாக, நுண்ணிய பொருளாதார மரபில் பொது சமநிலை மாதிரிகள் பல்வேறு பொருட்களின் சந்தைகளை உள்ளடக்குகின்றன. இம்மாதிரிகள் பொதுவாக சிக்கலானவை மற்றும் மாதிரிகளின் எண்ணியல் தீர்வுகளைக் கணக்கிட கணினிகள் தேவைப்படுகின்றன.  
விலைகள் மற்றும் அந்த பொருட்களின் உற்பத்தி ஒன்றோடொன்று தொடர்புடையவை. பரோட்டா விலையில் மாற்றம், சமையல்காரரின் ஊதியம் போன்ற மற்றொரு விலையை பாதிக்கலாம். சமையல்காரரின் சுவை மற்ற கடைகளின் சுவைகளிலிருந்து வேறுபடவில்லை என்றால், பரோட்டாவின் தேவை சமையல்காரரின் ஊதியத்தில் ஏற்படும் மாற்றத்தால் பாதிக்கப்படலாம், இதன் விளைவாக பரோட்டாவின் விலை பாதிக்கப்படும். ஒரு பொருளின் சமநிலையின் விலையைக் கணக்கிடுவதற்கு, கோடி கணக்கான வெவ்வேறு பொருட்களை கணக்கிடும் ஒரு பகுப்பாய்வு தேவைப்படுகிறது.
# பொது சமநிலைக் கோட்பாடு

## வால்ராஷியன் சமநிலை

*நியோகிளாசிக்கல் பொருளாதாரத்தில்* முதலில் ஒரு முழு பொருளாதாரத்திற்கும் விலைகளை மாதிரியாகக் கொண்டுவருவதற்கான முயற்சி லியோன் வால்ராஸால் செய்யப்பட்டது . வால்ராஷின்*எலிமென்ட்ஸ் ஆஃப் புயுர் எகோநோமிக்ஷ்* தொடர்ச்சியான மாதிரிகளை வழங்குகிறது, ஒவ்வொன்றும் ஒரு உண்மையான பொருளாதாரத்தின் கூடுதல் அம்சங்களை கணக்கில் எடுத்துக்கொள்கின்றன (இரண்டு பொருட்கள், பல பொருட்கள், உற்பத்தி, வளர்ச்சி, பணம்). வால்ராஸ் வெற்றிபெறவில்லை என்றும் இந்தத் தொடரின் பிற்கால மாதிரிகள் முரணானவை என்றும் சிலர் நினைக்கிறார்கள்.  
குறிப்பாக, வால்ராஷின் மாதிரி ஒரு *நீண்டகால* மாதிரியாக இருந்தது, அதில் மூலதனப் பொருட்களின் விலைகள் உள்ளீடுகள் அல்லது வெளியீடுகளாகத் தோன்றினாலும் அவை சமமாக இருகின்றன. இலாப விகிதங்கள் அனைத்து தொழில்துறையிலும் ஒரே அளவில் பெறப்படுகின்றன. ஆனால் இது மூலதனப் பொருட்களின் அளவு தரவுகளை எடுத்துக் கொண்டு பார்க்கும் போது முரணாக உள்ளது. ஆனால் வால்ராஷ் தனது பிற்கால மாதிரிகளில் மூலதனப் பொருட்களை அறிமுகப்படுத்தியபோது, அவற்றின் அளவுகளை தன்னிச்சையான விகிதங்களில் கொடுத்தார். (இதற்கு நேர்மாறாக, கென்னத் அரோ மற்றும் *ஜெரார்ட் டெப்ரே* ஆகியோர் மூலதனப் பொருட்களின் ஆரம்ப அளவுகளைத் தொடர்ந்து எடுத்துக்கொண்டனர், ஆனால் அவர்க ஒரு குறுகிய கால மாதிரியை ஏற்றுக்கொண்டனர், இதில் மூலதனப் பொருட்களின் விலைகள் காலத்துடன் மாறுபடும் மற்றும் வட்டி விகிதம் பல்வேறு மூலதனப் பொருட்களில் வேறுபடுகிறது. )  
20 ஆம் நூற்றாண்டின் பொருளாதார வல்லுநர்கள் பின்பற்றிய ஒரு ஆராய்ச்சி திட்டத்தை முதன்முதலில் வால்ராஷ் முன்வைத்தார்.
# ஒரே படத்தில் பல வேடங்களில் நடித்த நடிகர்களின் பட்டியல்

**ஒரே படத்தில் பல வேடங்களில் நடித்த நடிகர்களின் பட்டியல்** என்பது தமிழ்த் திரைப்படங்களில் ஒரே தயாரிப்பில் பல வேடங்களில் நடித்த நடிகர், நடிகைகள் மற்றும் துணை நடிகர்களின் திரைப்படங்கள் இங்கு பட்டியல் செய்யப்பட்டுள்ளது.
# ஒரே படத்தில் பல வேடங்களில் நடித்த நடிகர்களின் பட்டியல்

## அ

- அஜித் குமார்
- வாலி (1999), சிட்டிசன் (2001), வில்லன் (2002), அட்டகாசம் (2004), வரலாறு (2006), பில்லா (2007), அசல் (2010)
# ஒரே படத்தில் பல வேடங்களில் நடித்த நடிகர்களின் பட்டியல்

## இ

- இரசினிகாந்து
- பில்லா (1980), ஜானி (1980), நெற்றிக்கண் (1981), போக்கிரி ராஜா (1982), மூன்று முகம் 'மூன்று வேடங்களில்' (1982), தர்மத்தின் தலைவன் (1988), ராஜா சின்ன ரோஜா (1989), அதிசயப் பிறவி (1990), உழைப்பாளி (1993), முத்து (1995), அருணாச்சலம் (திரைப்படம்) (1997), பாபா (2002), சந்திரமுகி (2005), எந்திரன் (2010), கோச்சடையான் (2014), லிங்கா (2014), 2.0 (2017)
- ம. கோ. இராமச்சந்திரன்
- நாடோடி மன்னன் (1958), ராஜா தேசிங்கு (1960), கலை அரசி (1962), எங்க வீட்டுப் பிள்ளை (1965), தேர்த் திருவிழா (1968), குடியிருந்த கோயில் (1968), அடிமைப் பெண் (1969), மாட்டுக்கார வேலன் (1970), நீரும் நெருப்பும் (1971), உலகம் சுற்றும் வாலிபன் (1973), பட்டிக்காட்டு பொன்னையா (1974), சிரித்து வாழ வேண்டும் (1974), நேற்று இன்று நாளை (1974), நாளை நமதே (1975), நினைத்ததை முடிப்பவன் (1975), ஊருக்கு உழைப்பவன் (1976)
# ஒரே படத்தில் பல வேடங்களில் நடித்த நடிகர்களின் பட்டியல்

## க

- கமல்ஹாசன்
- சட்டம் என் கையில் (1978), இரு நிலவுகள் (1979), கல்யாணராமன் (1979), சங்கர்லால் (1981), கடல் மீன்கள் (1981), ஜப்பானில் கல்யாண ராமன் (1985), அபூர்வ சகோதரர்கள் (1989), மைக்கேல் மதன காமராஜன் 'ஐந்து வேடங்களில்' (1990), இந்தியன் (1996), ஆளவந்தான் (2001), தசாவதாரம் 'பத்து வேடங்களில்' (2008)
- கார்த்திக் சிவகுமார்
- சிறுத்தை (2011), காஷ்மோரா (2016)
# ஒரே படத்தில் பல வேடங்களில் நடித்த நடிகர்களின் பட்டியல்

## ச

- சத்யராஜ்
- மந்திரப் புன்னகை (1986), உலகம் பிறந்தது எனக்காக (1990), மல்லுவேட்டி மைனர் (1990), நடிகன் (1990), பங்காளி (1992), அமைதிப்படை (1994), வில்லாதி வில்லன் 'மூன்று வேடங்களில்' (1995), சேனாதிபதி (1996), பெரிய மனுஷன் (1997), மலபார் போலீஸ் (1999), குங்குமப்பொட்டுக்கவுண்டர் (2001), ஐயர் ஐ.பி.எஸ் (2005)
- சரத்குமார்
- வேடன் (1993), நாட்டாமை (1994), சூர்யவம்சம் (1997), நட்புக்காக (1998), அரசு (2003), சண்டமாருதம் (2015)
- சிவாஜி கணேசன்
- அன்னையின் ஆணை (1958), நவராத்திரி 'ஒன்பது வேடங்களில்' (1964), திருவிளையாடல் 'சிவபெருமாளின் பல்வேறு வேடங்களில்' (1965), சரஸ்வதி சபதம் (1966), திருவருட்செல்வர் 'ஐந்து வேடங்களில்' (1967), திருமால் பெருமை 'மூன்று வேடங்களில்' (1968), எங்க ஊர் ராஜா (1968), தெய்வமகன் (1969), சிவகாமியின் செல்வன் (1974), மனிதனும் தெய்வமாகலாம் (1975), என்னைப்போல் ஒருவன் (1978), புண்ணிய பூமி (1978), திரிசூலம் (1979), சங்கிலி (1982), சந்திப்பு (1983), வெள்ளை ரோஜா (திரைப்படம்) (1983)
- சிவகார்த்திகேயன்
- ரஜினி முருகன் (2016), சீமராஜா (2018)
- சினேகா
- பார்த்திபன் கனவு (2003)
- ஸ்ரீதேவி
- மச்சானைப் பார்த்தீங்களா (1978), வணக்கத்திற்குரிய காதலியே (1978)
- சூர்யா
- பேரழகன் (2004), வேல் (2007), வாரணம் ஆயிரம் (2008), 7 ஆம் அறிவு (2011), மாற்றான் (2012) மாசு என்கிற மாசிலாமணி (2015), 24 (2016)
# ஒரே படத்தில் பல வேடங்களில் நடித்த நடிகர்களின் பட்டியல்

## த

- தனுஷ்
- அனேகன் (2015), கொடி (2016), பட்டாஸ் (2020)
# ஒரே படத்தில் பல வேடங்களில் நடித்த நடிகர்களின் பட்டியல்

## ப

- பானுமதி ராமகிருஷ்ணா
- கலை அரசி (1963)
# ஒரே படத்தில் பல வேடங்களில் நடித்த நடிகர்களின் பட்டியல்

## ம

- மாதவன்
- ரெண்டு (2006)
- முகேஷ் திவாரி
- அனேகன் (2015)
# ஒரே படத்தில் பல வேடங்களில் நடித்த நடிகர்களின் பட்டியல்

## ர

- எம். ஆர். ராதா
- பலே பாண்டியா (1962)
# ஒரே படத்தில் பல வேடங்களில் நடித்த நடிகர்களின் பட்டியல்

## வ

- வடிவேலு
- என்னம்மா கண்ணு (2000), மனதை திருடிவிட்டாய் (2001), பகவதி (2002), இளசு புதுசு ரவுசு (2003), இம்சை அரசன் 23ம் புலிகேசி (2006), இந்திரலோகத்தில் நா. அழகப்பன் 'மூன்று வேடங்களில்' (2008), தெனாலிராமன் (2014)
- விஜய்
- அழகிய தமிழ் மகன் (2007), வில்லு (2009), கத்தி (2014), புலி (2015), மெர்சல் (2017), பிகில் (2019) தி கிரேட்டஸ்ட் ஆப் ஆல் டைம் (2024)
- விஜயகாந்த்
- சிறையில் பூத்த சின்ன மலர் (1990), கத்தி (1993), கள்ளழகர் (1999), வானத்தைப் போல (2000), தவசி (2001), மரியாதை (2009)
- விக்ரம்
- இருமுகன் (2016), சாமி 2 (2018),கோப்ரா(2022)
# ஒரே படத்தில் பல வேடங்களில் நடித்த நடிகர்களின் பட்டியல்

## ஜ

- ஐஸ்வர்யா தேவன்
- அனேகன் (2015)
- ஜெகன்
- அனேகன் (2015)
- ஜோதிகா
- பேரழகன் (2004)
# வானொலி நிகழ்ச்சி

**வானொலி நிகழ்ச்சி** (Radio program) என்பது வானொலியில் ஒளிபரப்பும் நோக்கத்துடன் தயாரிக்கப்படும் நிகழ்ச்சி ஆகும். இது ஒரு முறை ஒளிபரப்பும் நிகழ்ச்சி அல்லது அவ்வப்போது தொடர்ச்சியான தொடரின் பகுதியாக இருக்கலாம். ஒரு தொடரில் ஒரு நிரல் ஒரு அத்தியாயம் என்று அழைக்கப்படுகிறது. செய்திகள், நேர்காணல், வானொலி நாடகம், பாடல்கள் மற்றும் இசை நிகழ்ச்சிகள் போன்ற வகையில் நிகழ்ச்சிகள் தயாரிக்கப்பட்டு வானொலியில் ஒளிபரப்படுகின்றது.
# பிங்கால் மாகாணம்

**பிங்கால் மாகாணம்** (Bingöl Province, ; Zazaki , Kurdish , ) என்பது கிழக்கு அனத்தோலியாவில் உள்ள ஒரு துருக்கி மாகாணமாகும். இந்த மாகாணம் 1936 ஆம் ஆண்டில் எலாஸ் மற்றும் எர்சின்கானின் சில பகுதிகளிலிருந்து உருவாக்கப்பட்டது. புதிய மாகாணம் 1945 ஆம் ஆண்டு பிங்கால் மாகாணம் என பெயர் மாற்றப்படும் வரை **சபகூர் மாகாணம்** (ஆர்மீனிய பெயரான "சபாக்ஜூர்" என்பதிலிருந்து "முரட்டுத்தனமான நீர்" என்று பொருள்) என்று அழைக்கப்பட்டது. இதன் அண்டை மாகாணங்களாக துன்செலி, ஏர்சுரம், மியூ, தியர்பாகர், எர்சின்கான், எலாசோ போன்றவை உள்ளன. இந்த மாகாணம் 8,125 கிமீ <sup>2</sup> பரப்பளவைக் கொண்டுள்ளது. இதன் மக்கள் தொகையானது 255,170 ஆகும். இங்கு பேசப்படும் முக்கிய மொழிகளாக துருக்கியம், சசாகி மற்றும் குர்தி போன்றவை உள்ளன. மாகாணத்தின் தலைநகராக பிங்கல் உள்ளது. மாகாணத்தில் பெரும்பான்மையாக வாழும் மக்கள் ஜாசாக்கள் ஆவர். மாகாணத்தின் தற்போதைய ஆளுநரான, கதிர் எக்கின்சி 5 நவம்பர் 2018 அன்று சனாதிபதியால் நியமிக்கப்பட்டார்.
# பிங்கால் மாகாணம்

## வரலாறு

1935 திசம்பரில் துன்செலி சட்டம் நிறைவேற்றப்பட்டது, இது பிராந்தியத்தில் மிகவும் சக்திவாய்ந்த அரசாங்கத்தை நிறுவக் கோரியது. ஆகையால், தற்போதைய பிங்கால் மாகாணப் பகுதியானது துன்செலி, எர்சின்கான், எலாஜிக் மாகாணங்களுடன் 1936 ஜனவரியில் சேர்த்து நான்காவது இன்ஸ்பெக்டரேட் ஜெனரல் (உமுமி மெஃபெட்டிக்லிக், யுஎம்) பிராந்திய நிர்வாகப் பிரிவில் சேக்ககபட்டது. இது நான்காவது யுஎம் ஆளுநர் தளபதியால் நிர்வகிக்கப்பட்டது. இத்னபடி நகராட்சிகளில் உள்ள அனைத்து ஊழியர்களும் இராணுவத்தைச் சேர்ந்தவர்களாக இருப்பர். ஆளுநர் தளபதிக்கு அனைத்து கிராமங்களில் உள்ள மக்களை வெளியேற்றி இப்பகுதிக்கு மாகாணத்தின் பிற பகுதிகளில் இருந்து மக்களை மீள்குடியேற்றம் செய்ய அதிகாரம் இருந்தது. 1946 இல் துன்செலி சட்டம் ரத்து செய்யப்பட்டு அவசரகால நிலை நீக்கப்பட்டது, ஆனால் நான்காவது யுஎம் அதிகாரம் இராணுவத்திற்கு மாற்றப்பட்டது. இன்ஸ்பெக்டரேட் ஜெனரல் 1952 இல் ஜனநாயகக் கட்சி அரசாங்கத்தின் போது கலைக்கப்பட்டது.
# பிங்கால் மாகாணம்

## மாவட்டங்கள்

பிங்கால் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** சுட்டபட்டுள்ளது):  
- அடக்லே
- **பிங்கால்**
- ஜெனீ
- கார்லோவா
- கியோ
- சோல்ஹான்
- யேலடரே
- யெடிசு
# வைகுண்டபுரம் வெங்கடேசுவரர் கோயில்

**வைகுண்டபுரம் வெங்கடேசுவரர் கோயில்** *(Venkateswara Temple)* வெங்கடேசுவரருக்கு அர்ப்பணிக்கப்பட்ட ஒரு வைணவக் கோயிலாகும். இக்கோயில் இந்திய மாநிலமான ஆந்திராவின் குண்டூர் மாவட்டத்தில் தெனாலியின் வைகுண்டபுரத்தில் அமைந்துள்ளது. வைகுண்டபுரம் சிறீ லட்சுமி பத்மாவதி சமேதா சிறீ வெங்கடேசுவர சுவாமி கோயில் என்பது இக்கோயிலின் அதிகாரப்பூர்வமான பெயராகும்.  
1961 ஆம் ஆண்டில் உருவாக்கப்பட்ட இக்கோயிலில் 1972 ஆம் ஆண்டு தெய்வங்கள் நிறுவப்பட்டன. 1973 ஆம் ஆண்டு முதல் கோயிலின் கட்டுப்பாட்டை ஆந்திரப்பிரதேச அறக்கட்டளை துறை ஏற்றுக்கொண்டது.
# பவநாராயணா கோயில்

**பவநாராயணா கோயில்** *(Bhavanarayana Temple)* இந்திய மாநிலமான ஆந்திராவின் குண்டூர் மாவட்டத்தின் பாபட்லாவில் உள்ளது. பவநாராயணருக்கு அர்ப்பணிக்கப்பட்டுள்ள இந்த கோயிலின் காரணமாகவே பாபட்லா நகரம் அதன் பெயரைப் பெற்றது. இக்கோயில் தேசிய முக்கியத்துவம் வாய்ந்த மையமாக பாதுகாக்கப்பட்ட நினைவுச்சின்னங்களில் ஒன்றாகும்.
# பவநாராயணா கோயில்

## வரலாறு

1465 ஆம் ஆண்டில் கிரிமிகாந்த சோழன் என்ற சோழ மன்னரால் கட்டப்பட்டு பின்னர் கோயில் புதுப்பிக்கப்பட்டது.
# பிட்லிஸ் மாகாணம்

**பிட்லிஸ் மாகாணம்** (*Bitlis Province*, , Kurdish ) என்பது கிழக்கு துருக்கியில் உள்ள ஒரு மாகாணமாகும். இது வான் ஏரியின் மேற்கே அமைந்துள்ளது. இந்த மாகாணத்தின் பெரும்பான்மை மக்களாக குர்திஷ் மக்கள் உள்ளனர். மாகாணத்தின் தற்போதைய ஆளுநராக ஓக்டே கேகேடே உள்ளார்.
# பிட்லிஸ் மாகாணம்

## வரலாறு

பிட்லிஸ் 17 ஆம் நூற்றாண்டில் நிர்வாக மாவட்டமாக உருவாக்கப்பட்டது. மாகாணத்தின் நிர்வாக மையமாக பிட்லிஸ் நகரம் உள்ளது ( குர்தி மொழி : Bidlîs, , ஆர்மீனியன் : Բիթլիս), இது ஆர்மேனிய பழைய ஆவணங்களில் பாகேஷ் என்று அழைக்கப்பட்டது.  
1927 ஆம் ஆண்டில் இங்கு இன்ஸ்பெக்டர் ஜெனரல் அலுவலகம் உருவாக்கப்பட்டது. அப்போது மாகாணமானது இராணுவச் சட்டத்தினால் நிர்வகிக்கப்பட்டது. பிட்லிஸ் மாகாணம் இன்ஸ்பெக்டர் ஜெனரல் பிராந்தியப் பகுதி உருவாக்கபட்ட பின்னர் அதனுடன் சேர்க்கபட்டது. அந்தப் பிராந்தியப் பகுதியில் ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக், தியர்பாகர் ஆகிய மாகாணங்களின் பகுதிகள் இணைக்கபட்டிருந்தன . இன்ஸ்பெக்டரேட் ஜெனரல் பிராந்தியம் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது.
# பிட்லிஸ் மாகாணம்

## மாவட்டங்கள்

பிட்லிஸ் மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது.):  
- அடில்செவாஸ்
- அஹ்லத்
- **பிட்லிஸ்**
- கோரோமக்
- ஹிசான்
- முட்கி
- தத்வன்
# பிட்லிஸ் மாகாணம்

## பொருளாதாரம்

1920 ஆம் ஆண்டு நிலவரப்படி, மாகாணத்தில் இரும்பு, தாமிரம், ஈயம், கந்தகம் போன்றவை சிறிய அளவில் உற்பத்தி செய்யப்பட்டன. சிறிய அளவிலான தங்கம் மற்றும் வெள்ளி கூட சைர்ட் மற்றும் கைர்வான் பகுதிகளில் காணப்பட்டன. உப்பு மாகாணத்தின் மிகப்பெரிய கனிமத் தொழிலாக அமைந்துள்ளது. இதைச் சுற்றியுள்ள மாகாணங்களுக்கு உப்பு ஏற்றுமதி செய்யப்படுகிறது. உப்பைது தயாரிக்க ஆவியாதல் முறை பயன்படுத்தபட்டு, 8 முதல் 10 நாட்களில் முதிர்ச்சுயுறும். இதன் நுட்பமும் வர்த்தகமும் முக்கியமாக உள்ளூர் குர்துகளால் நடத்தப்படுகிறது .
# பிட்லிஸ் மாகாணம்

## காணத்தக்கவை

- நெம்ருட் (எரிமலை)
- நெம்ருட் ஏரி
# சதீசு சந்த்ர சமந்தா

**சதீசு சந்திர சமந்தா** (Sathish Chandra Samanta) (15 திசம்பர் 1900 - 4 சூன் 1983) ஒரு இந்திய விடுதலை இயக்க ஆர்வலரும் மற்றும் 1952-77 வரை மக்களவையில் உறுப்பினராக இருந்தவரும் ஆவார். 15 வயதில் இவர் தனது குருவான சுவாமி பிரஜ்னானந்தா சரசுவதியால் செல்வாக்கு செலுத்தப்பட்டு பிரம்மச்சாரிய வாழ்க்கையை ஏற்றுக்கொண்டு மக்களுக்கு சேவை செய்யும் வாழ்க்கையை எடுத்துக் கொண்டார்.  
ஆங்கிலேயர்களின் பிடியிலிருந்து இந்தியாவின் சுதந்திரத்திற்காக போராடுவதற்காக வங்காளப் பொறியியல் கல்லூரியில் (பின்னர் கொல்கத்தா பல்கலைக்கழகத்தின் இணைக்கப்பட்ட கல்லூரி) தனது இரண்டாம் ஆண்டு படிப்பில் இருந்து விலகினார். இந்திய தேசிய காங்கிரசின் உள்ளூர் கிளையால் ஏற்பாடு செய்யப்பட்ட நடவடிக்கைகள் மூலம் இவர் பணியாற்றத் தொடங்கினார். பின்னர், இவர் தம்லக் காங்கிரசு குழுவின் தலைவரானார். மேலும், பல தசாப்தங்களாக ஒரு தீவிர காங்கிரசு உறுப்பினராக இருந்தார். இவர் தலைமைத்துவ குணங்கள் மற்றும் பிற ஆக்கபூர்வமான பணிகளுக்கு பெயர் பெற்றவர். இவரது தலைமைத்துவ பண்புகள் தாம்ரலிப்தா தேசிய அரசு என்று பெயரிடப்பட்ட ஒரு இணை அரசாங்கத்தின் உருவாக்கத்தின் போது கவனிக்க முடியும். வெள்ளையனே வெளியேறு இயக்கம் நடைபெற்றுக்கொண்டிருந்த போது, தம்லக்கில் இந்த அமைப்பு 17 திசம்பர் 1942 இல் உருவாக்கப்பட்டது. சமந்தா, சூன் 1943 இல் கைது செய்யப்படும் வரை அதன் செயல்பாட்டைக் கவனித்து வந்தார். இது செப்டம்பர் 1944 வரை நீடித்தது. இது சூறாவளி நிவாரணப் பணிகளை மேற்கொண்டது, பள்ளிகளுக்கு மானியங்களை வழங்கியது மற்றும் ஆயுதமேந்திய *வித்யுத் வாகினி*யை ஒருங்கிணைத்தது  
தனது அரசியல் பணிகளுக்கு மேலதிகமாக, குடிமை ஆரோக்கியத்தை மேம்படுத்துவது தொடர்பான நடவடிக்கைகளில் கலந்துகொண்டு மக்களுக்கு உதவினார். மலேரியாவைத் தடுப்பதற்காக சாலைகள் மற்றும் மாசுபட்ட குளங்களை சுத்தம் செய்தல், வாந்திபேதி நோயாளிகளுக்கு செவிலிய சேவைகள், இலவச மருத்துவ முகாம்களை ஏற்பாடு செய்தல், தன்னார்வலர்களுக்கு பயிற்சி அளித்தல் மற்றும் பின்தங்கிய பகுதிகளில் கல்வியறிவைப் பரப்புதல் போன்ற நடவடிக்கைகளை இவர் ஏற்பாடு செய்து வழிநடத்தினார். சுதந்திரத்திற்குப் பிறகு, சதீஷ் சந்திர சமந்தா மூன்று தசாப்தங்களுக்கும் மேலாக நாடாளுமன்ற உறுப்பினராக இருந்தார். 1952 ஆம் ஆண்டில் தாம்லுக் மக்களவைத் தொகுதியிலிருந்து முதலாவது மக்களவைக்குத் தேர்ந்தெடுக்கப்பட்டார், 1957, 1962, 1967 மற்றும் 1971 ஆம் ஆண்டுகளில் அதே தொகுதியிலிருந்து மீண்டும் மக்களவைக்குத் தேர்ந்தெடுக்கப்பட்டார்.
# பெனுமுடி-புலிகத்தா பாலம்

**பெனுமுடி-புலிகத்தா பாலம்** *(Penumudi–Puligadda Bridge)* இந்தியாவின் ஆந்திரப்பிரதேச மாநிலத்திலுள்ள குண்டுர் மாவட்டத்தில் அமைந்துள்ளது. தேசிய நெடுஞ்சாலை எண் 214 இல் கிருட்டிணா நதியின் மீது பெனுமுடி கிராமம் முதல் புலிகத்தா கிராமம் வரை இப்பாலம் நீண்டுள்ளது. இவ்விரண்டு கிராமங்களையும் இணைத்து கட்டப்பட்டுள்ளதால் பாலத்திற்கு பெனுமுடி-புலிகத்தா பாலம் எனப் பெயரிடப்பட்டுள்ளது. 2006 ஆம் ஆண்டு மே மாதம் 27 முதல் இப்பாலம் திறந்து வைக்கப்பட்டது. முதலமைச்சர் எ.ச.இராசசேகர ரெட்டி பாலத்தை திறந்து வைத்தார். பெனுமுடி-புலிகத்தா பாலம் கட்டப்பட்டதால் இரண்டு மாவட்டங்களுக்கிடையில் தோராயமாக 100 கிலோமீட்டர் பயண நேரம் குறைதுள்ளது. ஐதராபாத்தை தலைமையிடமாகக் கொண்ட நவயுகா குழுமத்தைச் சேர்ந்த நவயுகா பொறியியல் நிறுவனம் 71 கோடி ரூபாய் செலவில் இப்பாலத்தைக் கட்டியது.
# பர்தூர் மாகாணம்

**பர்தூர் மாகாணம்** என்பது துருக்கியின் ஒரு மாகாணம் ஆகும். இது துருக்கியின் தென்மேற்கில் அமைந்துள்ளது. இதன் எல்லையாக தெற்கே முக்லா மற்றும் அந்தால்யா, மேற்கில் டெனிஸ்லி, வடக்கே அஃபியோன் மற்றும் கிழக்கில் இஸ்பார்டா ஆகிய மாகாணங்கள் உள்ளன. மாகாணத்தின் பரப்பளவு 6,887 &nbsp;கி.மீ. <sup>2</sup> ஆகும். மக்கள் தொகையானது 258,868 ஆகும். மாகாணத் தலைநகராக பர்தூர் நகரம் உள்ளது.  
இந்த மாகாணமானது துருக்கியின் ஏரிகள் நிறைந்த பகுதியில் அமைந்துள்ளது. மாகாணத்தில் பல்வேறு அளவிலான பல ஏரிகள் உள்ளன. அவற்றில் மிகப் பெரியது, பர்தூர் ஏரி ஆகும். இந்த ஏரியின் பெயரைக் கொண்டே மாகாணத்தின் பெயர் அமைந்துள்ளது. சால்டா ஏரி மாகாணத்தின் இரண்டாவது பெரிய ஏரியாகும், இது உலகின் தூய்மையான ஏரிகளில் ஒன்றாக கருதப்படுகிறது.
# பர்தூர் மாகாணம்

## மாவட்டங்கள்

பர்தூர் மாகாணம் 11 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** சுட்டபட்டுள்ளது):  
- அலாசுன்
- அல்தன்யாயிலா
- புகாக்
- **பர்தூர்**
- கேவ்டியர்
- செல்டிகட்சி
- கோலிசார்
- கரமன்லே
- கெமர்
- டெஃபென்னி
- யெசிலோவா
# துர்க் ஷாஹிகள்

சிலை, கைர் கானே, காபூல், பொ.ச. 7-8ஆம் நூற்றாண்டு, ஆப்கானிஸ்தானின் தேசிய அருங்காட்சியகம்.]]
**துர்க் ஷாஹிக்கள்** அல்லது **காபூல் ஷாஹிக்கள்** (Turk Shahis or Kabul Shahis) என்பது மேற்கு துருக்கியில் இருந்த ஓர் வம்சமாகும். அல்லது கலப்பு மேற்கு துர்க் - ஹெப்தலைட் வம்சாவளியாகும். இது பொ.ச. 7 முதல் 9 ஆம் நூற்றாண்டுகளில் காபூல் மற்றும் கபீசாவிலிருந்து காந்தாரம் வரை ஆட்சி செய்தது. பொ.ச 560களிலிருந்து, மேற்கு துருக்கியர்கள் படிப்படியாக திரான்சாக்சியானாவிலிருந்து தென்கிழக்கு நோக்கி விரிவடைந்து, பாக்திரியா மற்றும் இந்து குஷ் பிராந்தியத்தை ஆக்கிரமித்து, பெரும்பாலும் சுதந்திரமான அரசியல்களை உருவாக்கினர். துர்க் ஷாஹிக்கள் அண்டை நாடான தோக்கரித்தானின் மேற்கு துர்க் யப்குசின் அரசியல் விரிவாக்கமாகவும் இது இருக்கலாம். இந்து-குஷ் பிராந்தியத்தில், அவர்கள் நெசக் ஹூணர்களுக்கு மாற்றாக வந்தனர் - பாக்திரிய ஆட்சியாளர்களின் கடைசி வம்சம் சியோனைட் மற்றும் / அல்லது ஹுண மக்களிடையே தோன்றியது (இவர்களை சில சமயங்களில் கிழக்கு ஐரோப்பா மீது படையெடுத்த "ஹூணர்கள்" என்றும் குறிப்பிடப்படுகிறது).  
காபுலிஸ்தான் பகுதி துர்க் ஷாஹி களத்தின் மையப்பகுதியாக இருந்தது. இதில் சில நேரங்களில் சபுலித்தான் மற்றும் காந்தாரம் ஆகியவையும் அடங்கிய பகுதியாக இருந்தது.  
ராசிதீன் கலிபாக்களின் முஸ்லிம் படைகளால் சாசானியப் பேரரசு ஏற்கனவே அழிக்கப்பட்டிருந்த நேரத்தில் துர்க் ஷாஹிகள் உருவாகினர். துருக்கிய ஷாஹிகள் அப்பாசியக் கலிபாவின் முஸ்லீம் படைகளின் கிழக்கு நோக்கிய விரிவாக்கத்தை 200 ஆண்டுகளுக்கும் மேலாக எதிர்த்தனர். அவர்கள் பொ.ச. 9 ஆம் நூற்றாண்டில் பாரசீக சாபரித்துகளிடம் வீழும் வரை இந்தியாவில் முஸ்லீம் வெற்றிகளை திறம்பட தடுத்தனர். துருக்கிய கசனாவித்துகள் இறுதியாக வீழ்ச்சியடைந்து வரும் இந்து ஷாகிகள் மற்றும் குர்ஜ்ஜாராக்களை வென்ற பிறகு இந்தியாவுக்குள் நுழைந்தனர். முஸ்லிம் விரிவாக்கத்திற்கு எதிராக துர்க் ஷாஹிகளின் நீண்டகால எதிர்ப்பு இந்திய கலாச்சாரம் மற்றும் இந்து மதத்தைப் பாதுகாக்க பங்களித்திருக்கலாம்,
# துர்க் ஷாஹிகள்

## நெசக் ஹூணர்கள்-அல்கான்களின் இடப்பெயர்வு

கிபி 625 முதல், துருக்கியர்கள் நெசாக்கின் ஹூணப் பழங்குடியினரை படிப்படியாக இடம்பெயர வைத்தனர். இது அல்கான் ஹுணர்களையும் உள்ளடக்கியது. முதலில் சபுலிஸ்தானிலும் (காசுனியின் பகுதி) பின்னர் காபூலிஸ்தானிலும் (காபூலின் பகுதி) மற்றும் காந்தாரம் முதல் சிந்து ஆறு வரை இருந்தது. கி.பி 629 இல் கபிசிக்கு வருகை தந்த சீனப் பயணி சுவான்சாங், "... துருக்கியர்கள் சபுலித்தானுக்கும் கபிசிக்கும் இடையிலான மலைப் பகுதியில் வசித்து வந்தனர்" என்று குறிப்பிட்டுள்ளார். ரு நூற்றாண்டுக்குப் பின்னர் 723-729ல் இப்பகுதியைப் பார்வையிட்ட கொரிய பௌத்தப் பயணியான 'ஹுய் சாவோ' என்பவர் காந்தாரம், கபிசா மற்றும் சபுலிஸத்தான் பகுதிகள் துருக்கிய ஆட்சியின் கீழ் இருந்ததாக குறிப்பிட்டுள்ளார்.
# துர்க் ஷாஹிகள்

## துர்க் ஷாஹிகளின் கீழ் கலை (பொ.ச. 7-8 ஆம் நூற்றாண்டு)

, போண்டுகிஸ்தான் மடாலயம், சுமார் 700 கி.பி. காபூல் அருங்காட்சியகம் .]]
பொ.ச. 7-8 ஆம் நூற்றாண்டுகளில் துருக்கிய ஷாஹிகளால் கட்டுப்படுத்தப்பட்ட பகுதிகளில் ஒப்பீட்டளவில் உயர்ந்த கலை நடவடிக்கைகள் இருந்தது. இது சாசானிய கலாச்சார பாரம்பரியத்தின் விளைவாகவோ அல்லது பௌத்த கலையின் தொடர்ச்சியான வளர்ச்சியின் விளைவாகவோ, சாத்தியமான ஹெப்தலைட் செல்வாக்கின் மூலமாகவோ இருக்கலாம். குறிப்பாக பாண்டுகிஸ்தானின் கலை, 7 ஆம் நூற்றாண்டில் தேதியிடப்படுள்ளது. "மேற்கு துருக்கியர்களின் காலத்திற்கு" சொந்தமானது என்றும் கருதப்படுகிறது. ஆப்கானித்தானில் இருந்த மேற்கு துருக்கியர்கள் பொதுவாக கி.பி 7 மற்றும் 9 ஆம் நூற்றாண்டுகளுக்கு இடையில் காந்தார, பௌத்த கலையின் முக்கிய மறுமலர்ச்சியுடன் தொடர்புடையவர்கள். குறிப்பாக பாமியான், காபூலுக்கு அருகிலுள்ள மெஸ் ஐநாக், காசுனியில் உள்ள தபா சர்தார் அல்லது தெப் நரேஞ்ச் போன்ற முக்கிய புதிய புத்த தளங்களுடன், இது குறைந்தது 9 ஆம் நூற்றாண்டு வரை செயலில் இருந்தது.
# துர்க் ஷாஹிகள்

## துர்க் ஷாஹிகளின் கீழ் கலை (பொ.ச. 7-8 ஆம் நூற்றாண்டு)

### பௌத்த மதத்திற்கு துருக்கிய ஆதரவு

துர்க் ஷாஹிகள் பௌத்த மதத்தை ஆதரித்தவர்கள் எனக் கூறப்படுகிறது. பொதுவாக அவர்கள் பௌத்தர்களாக முன்நிறுத்தப்படுகின்றனர். கொரியன யாத்ரீகர் ஹுய் சாவோ கிபி 726 இல் கபிசாவின் துருக்கிய ஆட்சியாளர்கள் மும்மணிகளைப் பின்பற்றி பல புத்த கோவில்களை நிறுவியதாக சீன மொழியில் பதிவு செய்துள்ளார்.  
சீனப்பயணி வுலோங் கி.பி 753 இல் காந்தாரத்துக்கு வந்துள்ளார். அவரைப் பொறுத்தவரை, காந்தாரம் கபிசி நாட்டின் குளிர்காலத்தில் கிழக்கு தலைநகராகவும், கோடையில் கபிசியிலும் தலைநகரைக் கொண்டிருந்தது. பொ.ச. 756 முதல் 760 வரை அவர் பார்வையிட்ட காஷ்மீரில், பௌத்த கோவில்கள் துருக் மன்னர்களால் அர்ப்பணிக்கப்பட்டவை என்று கூறியுள்ளார். துர்க் ஷாஹிகளின் கீழ் குறைந்த அளவிற்கு பிராமணியமும் தழைத்தோங்கியதாகத் தெரிகிறது. பல்வேறு கலைப் படைப்புகளும் அவர்களின் காலத்திற்கு காரணமாக இருந்தன.
# துர்க் ஷாஹிகள்

## துர்க் ஷாஹிகளின் கீழ் கலை (பொ.ச. 7-8 ஆம் நூற்றாண்டு)

### பௌத்த கலைப் படைப்புகள்

. சிர்கா 700 பொ.ச. ]]
# இளவரசர் கமால் அல் தின் உசேன்

**இளவரசன் கமால் எல் தின் உசேன்** (Prince Kamal el Dine Hussein) (20 திசம்பர் 1874 - 6 ஆகத்து 1932) இவர் எகிப்தைச் சேர்ந்த சுல்தான் உசேன் கமாலின் மகனாவார்.
# இளவரசர் கமால் அல் தின் உசேன்

## இராணுவ வாழ்க்கை

ஆஸ்திரியாவில் உள்ள தெரேசிய இராணுவப் பள்ளியில் கல்வி கற்ற இளவரசர் தளபதி பதவியை அடைந்து 1914 இல் எகிப்திய இராணுவத்தின் தளபதியாக ஆனார்.
# இளவரசர் கமால் அல் தின் உசேன்

## திருமணம்

இவர் 1904 மே 5 அன்று (1881-1965), கெடிவ் டெவ்பிக் பாஷா என் பவரின் இளைய மகளான இளவரசி நிமேட் அல்லாஹ் என்பவரை கெய்ரோவில் திருமணம் செய்து கொண்டார். தம்பதியருக்கு குழந்தைகள் இல்லை.
# இளவரசர் கமால் அல் தின் உசேன்

## வாரிசுரிமையை மறுத்தல்

இவர் தனது தந்தையின் மூன்று ஆண்டு ஆட்சியின் போது வாரிசுரிமையில் இருந்தார் என்று பல நம்பகமான ஆதாரங்கள் தவறாகக் கூறுகின்றன. உண்மையில், சுல்தானுக்கு அடுத்தடுத்து புதிய விதிகளை நிறுவுவதை ஒத்திவைக்க இவர் அரியணை ஏறியதும் பிரித்தானிய அரசாங்கத்துடன் உடன்பட்டார். அதாவது சிம்மாசனத்தின் வாரிசு பதவி காலியாகவே இருந்தது. சுல்தானுக்கு எதிரான படுகொலை முயற்சி தோல்வியடைந்ததை அடுத்து, மே 1915 இல் இவருக்கும் பிரித்தானியத் தூதர் ஹென்றி மக்மஹோனுக்கும் இடையில் அடுத்தடுத்த பிரச்சினை விவாதிக்கப்பட்டது. சுல்தான் தனது மகன் தனக்குப் பின்னரே பதவிக்கு வர விரும்பினார். கமால் பதவியை ஏற்க விரும்பவில்லை. இவர் தனது அரை சகோதரர் அகமது புவாது மற்றும் அவரது உறவினர் யூசெப் கமால் ஆகியோரையும் பரிந்துரைத்தார். இவர், தனது தந்தைக்கு ஒரு கடிதம் எழுதினார். அதில் தான் வெளிப்படையாகவும் தானாகவும் முன்வந்து வாரிசுரிமையை கைவிட்டதாகத் தெரிவித்தார். எகிப்திய வரலாற்றில் ஒரே ஒரு தகுதி வாய்ந்த வாரிசு தனது சொந்த விருப்பத்தின் பேரில் சிம்மாசனத்திற்கான தனது உரிமைகளை விட்டுக்கொடுத்தார்.  
1917 செப்டம்பர் 21 அன்று, இவரது தந்தையின் மரணத்திற்கு மூன்று வாரங்களுக்கு முன்பு, ஆங்கிலேயர்கள் அகமது புவாத்தை தேர்வு செய்தனர். எவ்வாறாயினும், இவர் சிம்மாசனத்தை முறையாக கைவிட வேண்டும் என்று அவர்கள் கேட்டுக்கொண்டனர். கமால் உண்மையில் ஆர்வமுள்ள ஆய்வாளர், பயணி மற்றும் கீழைப் பழங்கால மற்றும் கலைப் படைப்புகளை சேகரிப்பவர். 1925 மற்றும் 1926 ஆம் ஆண்டுகளில் இவர் கில்ஃப் கெபீருக்கு பயணம் மேற்கொண்டார்.
# இளவரசர் கமால் அல் தின் உசேன்

## பிரபலமான குறிப்பு

இவரைப் பற்றிய ஒரு பிரபலமான குறிப்பு நோபல் பரிசு பெற்ற நகிப் மஹபூஸின் *பேலஸ் வாக்* என்ற புத்தகத்தின் (1956) ஆரம்ப பக்கங்களில் காணப்படுகிறது, அதில் கதாநாயகர்களில் ஒருவர் கூறுகிறார்: "இளவரசர் கமல் அல்-தின் உசேன் எவ்வளவு நல்ல மனிதர்! அவர் என்ன செய்தார் தெரியுமா? ஆங்கிலேயர்கள் பொறுப்பில் இருக்கும் வரை அவர் தனது மறைந்த தந்தையின் சிம்மாசனத்தில் ஏற மறுத்துவிட்டார். "  
எகிப்திய மேற்கு பாலைவனத்தின் தென்மேற்கு மூலையில் இளவரசரின் ஆய்வுகளை நினைவுகூரும் வகையில் ஒரு பிரத்யேக பாறை நினைவுச்சின்னம் அமைக்கப்பட்டது. அந்த நேரத்தில், எகிப்திய மேற்கத்திய பாலைவனம் பொதுவாக லிபிய சஹாரா என்று குறிப்பிடப்பட்டது.
# எகிப்தின் உசேன் கமால்

**சுல்தான் உசேன் கமால்** (Sultan Hussein Kamel) (நவம்பர் 1853 &#x2013; 9 அக்டோபர் 1917) இவர் 1914 டிசம்பர் 19 முதல் 1917 அக்டோபர் 9 வரை எகிப்து மீதான பிரித்தானிய பாதுகாப்பின் போது.சுல்தானாக இருந்தார். எகிப்தைக் கைப்பற்றியதைத் தொடர்ந்து 1517 ஆம் ஆண்டில் உதுமானியர்களால் இரண்டாம் சுல்தான் துமன் கொல்லப்பட்ட பின்னர் எகிப்தின் சுல்தான் என்ற பட்டத்தை வகித்த முதல் நபர் இவர்தான்.  
இவர் 1863 முதல் 1879 வரை எகிப்தை ஆண்ட இசுமாயில் பாஷா என்பவரின் இரண்டாவது மகனாவார். 1914 திசம்பர் 19 அன்று எகிப்தை ஆக்கிரமித்த பிரித்தானியப் படைகள் இவரது மருமகன் இரண்டாம் அப்பாஸ் இல்மியை 5 நவம்பர் 1914 அன்று பதவி நீக்கம் செய்த பின்னர் இவர் 1914 திசம்பர் 19 அன்று எகிப்தின் சுல்தானாக அறிவிக்கப்பட்டார். உதுமானியர்களுக்கு முந்தைய எகிப்திய சுல்தானின் மறு நிறுவனமாக இருந்தாலும், புதிதாக உருவாக்கப்பட்ட எகிப்தின் சுல்தானகம் பிரித்தானியர்களின் பாதுகாவலில் இருந்தது. திறமையான அரசியல் மற்றும் இராணுவ அதிகாரம் பிரித்தானிய அதிகாரிகளிடம் இருந்தது. இது 1805 இல் முகமது அலி அதிகாரத்தைக் கைப்பற்றியதிலிருந்து பெருமளவில் பெயரளவிலான எகிப்து மீதான உதுமானியர்களின் சட்டப்படியான இறையாண்மையை முடிவுக்குக் கொண்டுவந்தது.  
இவரது மரணத்தின் பின்னர், இவரது ஒரே மகன் இளவரசர் கமல் அல்-தின் உசேன் தனது வாரிசுரிமைய மறுத்துவிட்டார். அதனால் இவரது சகோதரர் புவாத்து அரியணையில் ஏறினார்.  
கெய்ரோவில் உள்ள அமெரிக்க பல்கலைக்கழகத்தின் அரிய புத்தகங்கள் மற்றும் சிறப்பு சேகரிப்புகள் டிஜிட்டல் நூலகத்தில் சுல்தான் உசேனின் முடிசூட்டு ஊர்வலம் மற்றும் அடக்கம் ஊர்வலத்தின் ஸ்டீரியோஸ்கோப் புகைப்படங்கள் கிடைக்கின்றன.
# பர்சா மாகாணம்

**பர்சா மாகாணம்** (*Bursa Province*, ) என்பது துருக்கியின், வடமேற்கு அனத்தோலியாவின், மர்மாரா கடற்கரையை ஒட்டி அமைந்துள்ள மாகாணமாகும். இந்த மாகாணத்தின் எல்லைகளாக மேற்கில் பாலகேசீர், தெற்கே கெட்டஹ்யா, கிழக்கில் பிலெசிக் மற்றும் சாகர்யா, வடகிழக்கில் கோகேலி மற்றும் வடக்கே யலோவா ஆகிய மாகாணங்கள் உள்ளன. இந்த மாகாணத்தின் பரப்பளவு 11,043 &nbsp;கி.மீ. <sup>2</sup> ஆகும். 2018 ஆண்டு நிலவரப்படி மாகாணத்தின் மக்கள் தொகை 2,994,521 ஆகும். இதன் போக்குவரத்துக் குறியீடு 16 ஆகும்.  
பர்சா மாகாண மாவட்டங்களில் பெரும்பாலான பகுதிகள் ( புர்சா நகரம் உள்பட) மர்மாரா பிராந்தியத்தில் அமைந்துள்ளன. ஆனால் பய்கோர்ஹான், ஹர்மன்காக், கெல்ஸ், ஓர்ஹெனெலி போன்ற மாவட்டங்கள் ஏஜியன் பிராந்தியத்தில் அமைந்துள்ளன.  
1326 மற்றும் 1365 க்கு இடையில் புர்சா நகரம் உதுமானியப் பேரரசின் தலைநகராக இருந்தது. பின்னர் 1365 மற்றும் 1453 க்கு இடைக்காலம் வரை புதிய உதுமானியப் பேர்ரசின் தலைநகராக இருந்தது. 1453 இல் கான்ஸ்டண்டினோப்பிள் கைப்பற்றபட்டபிறகு அது இறுதியாக உதுமானியப் பேரரசின் தலைநகராக மாறியது.
# கனக்கலே மாகாணம்

**கனக்கலே மாகாணம்** (*Çanakkale Province*, ) என்பது துருக்கியின் ஒரு மாகாணமாகும், இது நாட்டின் வடமேற்கு பகுதியில் அமைந்துள்ளது. இதன் பெயரானது கனக்கலே நகரத்திலிருந்து வந்தது .  
இசுதான்புல்லைப் போலவே, கனக்கலே மாகாணத்திலும் ஒரு ஐரோப்பிய ( திரேசு ) மற்றும் ஒரு ஆசிய ( அனத்தோலியா ) பகுதி உள்ளது. ஐரோப்பிய பகுதி கல்லிப்போலி (கெலிபோலு) தீபகற்பத்தால் உருவனது, அதே நேரத்தில் ஆசிய பகுதி அனத்தோலியாவில் உள்ள வரலாற்றுப் பகுதியான டிராட் பகுதியுடன் பெரும்பாலும் ஒத்துப்போகிறது. மர்மரா கடல் மற்றும் ஏஜியன் கடலை இணைக்கும் தார்தனெல்சு நீரிணையால் அவை பிரிக்கப்படுகின்றன.  
திராய் தொல்லியல் தளம் அனக்கலே மாகாணத்தில் காணப்படுகிறது.
# கனக்கலே மாகாணம்

## வரலாறு

துவக்கக்கால துருக்கிய குடியரசில், பிகா மற்றும் கெலிபோலுவின் ஒட்டோமான் கால சஞ்சா நிர்வாகப் பிரிவுகளை ஒழிப்பதன் மூலம் அனக்கலே மாகாணம் உருவாக்கபட்டது. 1927 ஆம் ஆண்டய மக்கள்தொகை கணக்கெடுப்பின்படி, அனக்கலே நகரானது அதன் அண்டை கிராமங்களைத் தவிர்த்து 8,500 மக்களைக் கொண்டிருந்தது. பண்டைய காலங்களில் "ஹெலெஸ்பொன்டோஸ்" மற்றும் "டார்டனெல்லஸ்" என்றும் அழைக்கப்பட்ட கனக்கலே, சுமார் 3,000 ஆண்டுகளாக பல நாகரிகங்களுக்கு இடமளித்துள்ளதாக பதிவு செய்யப்பட்டுள்ளது. கிமு 2500 இல் லிடியர்களால் ஆளப்பட்டு பூகம்பப் பேரழிவால் அழிவுற்ற பழங்கால டிராய் (ட்ரோயா) நகரத்தின் இடிபாடுகளை இன்னும் கொண்டுள்ளது. கிமு 336 இல், பாரசீக சாம்ராஜ்யம் அனத்தோலியாவில் முக்கியமான சக்தியாக மாறியது. இது பண்டைய கிரேக்கத்தை உலகம் முழுவதும் விரிவுபடுத்துவதை நோக்கமாகக் கொண்ட பேரரசர் அலெக்சாந்தரால் நிகழ்த்தப்பட்டது. உதுமானியர் காலத்தில் அனக்காலின் பெரும்பகுதி கைப்பற்றப்பட்டது.  
19, பெப்ரவரி, 1934 அன்று இந்த மாகாணம் இரண்டாவது இன்ஸ்பெக்டரேட் ஜெனரல் பிரிவில் சேர்க்கப்பட்டது, இந்தப் பிரிவில் எடிர்னே, அனக்கலே, கோர்க்லாரெலி, டெக்கிர்டாஸ் மாகாணங்கள் அடங்கி இருந்தது . இது ஒரு படைத்துறையின் இன்ஸ்பெக்டர் ஜெனரலால் ஆளப்பட்டது, அவர் குடிமை சமூகம், இராணுவம், கல்வி போன்ற விஷயங்களில் பரந்த அளவு அதிகாரங்களைக் கொண்டிருந்தார். இன்ஸ்பெக்டரேட் ஜெனரலின் அலுவலகம் 1948 இல் கைவிடப்பட்டது ஆனால் இன்ஸ்பெக்டரேட் ஜெனரல்களின் சட்ட கட்டமைப்பானது ஜனநாயகக் கட்சியின் அரசாங்கத்தின் காலத்தில் 1952 இல் ரத்து செய்யப்பட்டது.
# கனக்கலே மாகாணம்

## வேளாண்மை

துருக்கியில் திராட்சை பயிரிடுதல் மற்றும் ஒயின் தயாரித்தலில் குறிப்பிடத்தக்க பகுதியாக அனாக்கலே மாகாணம் உள்ளது. கல்லிபோலி தீபகற்பத்தில் சரோஸ் வளைகுடாவிற்கும் கெலிபோலுக்கும் இடையிலான பகுதியில் திராட்சைத் தோட்டங்கள் வளர்க்கபடுகின்றன.
# கனக்கலே மாகாணம்

## சுற்றுச்சூழல்

2020 ஆம் ஆண்டு நிலவரப்படி நாட்டின் நிலக்கரியைக் கொண்டு இயங்கும் அனல் மின் நிலையங்கள் பல இங்கே உள்ளன. இவற்றில் சில புகை வடிப்பான்களுக்கான விதிமுறைகளை பூர்த்தி செய்யவில்லை.
# கனக்கலே மாகாணம்

## மாவட்டங்கள்

அனக்கலே மாகாணம் 12 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):
# கான்கியரி மாகாணம்

**கான்கியரி மாகாணம்** (*Çankırı Province*, ) என்பது துருக்கியின் ஒரு மாகாணமாகும், இது தலைநகரான அங்காராவுக்கு அருகில் உள்ளது. மாகாண தலைநகரம் கான்கியரி நகரமாகும்.
# கான்கியரி மாகாணம்

## பொருளாதாரம்

கான்கியரியானது முதன்மையாக கோதுமை, பீன்ஸ், சோளம், தக்காளி ஆகியவற்றை விளைவிக்கும் வேளாண்மையை அடிப்படையாகக் கொண்ட மாகாணமாகும்.
# கான்கியரி மாகாணம்

## காலநிலை

கான்கியரியில் கோடை காலம் குறைந்த மழையுடன் மிகவும் வெப்பமானதாக இருக்கும். குளிர்காலம் மழையும், அவ்வப்போது பனிபெய்வதாக மிகவும் குளிராக இருக்கும்.
# கான்கியரி மாகாணம்

## மாவட்டங்கள்

கான்கிரி மாகாணம் 12 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):  
- அட்கராகலர்
- பேராமரன்
- **கான்கியரி**
- செர்கிஸ்
- எல்டிவன்
- இல்காஸ்
- கிசிலிமார்க்
- கோர்கன்
- குருன்லு
- ஓர்டா
- சப்பனோசு
- யப்ரக்லே
# இருபீனைல்துத்தநாகம்

**இருபீனைல்துத்தநாகம்** *(Diphenylzinc)* C<sub>12</sub>H<sub>10</sub>Zn என்ற மூலக்கூற்று வாய்ப்பாட்டால் விவரிக்கப்படும் ஒரு கரிமதுத்தநாகம் சேர்மமாகும். பீனைல் சிந்தோனுக்கு சமமான ஒரு செயற்கை சேர்மமாக இது கருதப்படுகிறது. திண்ம நிலையில் கரைப்பானில்லாத இருபீனைல்துத்தநாகம் PhZn(μ-Ph)2ZnPh என்ற இருபடி மூலக்கூறாகத் தோன்றுகிறது.
இருபீனைல்துத்தநாகம் வணிக ரீதியாகவும் கிடைக்கிறது. துத்தநாக புரோமைடுடன் பீனைல் இலித்தியத்தைச் சேர்த்து வினைபுரியச் செய்வதன் மூலமாக இதை தயாரிக்கலாம். : :2 PhLi + ZnBr<sub>2</sub> → Ph<sub>2</sub>Zn + 2 LiBr  
பீனைல் மக்னீசியம் புரோமைடுடன் துத்தநாகக் குளோரைடு அல்லது இருபீனைல் பாதரசத்தைச் சேர்த்து வினைபுரியச் செய்தும் கூட இருபீனைல்துத்தநாகம் தயாரிக்கலாம்.
# 4-வினைலனிசோல்

**4-வினைலனிசோல்** *(4-Vinylanisole)* CH<sub>3</sub>OC<sub>6</sub>H<sub>4</sub>CH=CH<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. வினைலனிசோலின் மூன்று மாற்றியன்களில் 4-வினைலனிசோலும் ஒன்றாகும். நிறமற்ற நீர்மமாக காணப்படும் இச்சேர்மம் பல்வேறு வகையான பழங்களிலும் உணவுகளிலும் காணப்படுகிறது. பல்சிடைரீன் எனப்படும் அரோமாட்டிக் ஐதரோகார்பன் பலபடிகளை தயாரிக்க உதவும் ஒருமமாக இது பயன்படுகிறது. சிலவகை வெட்டுக்கிளிகள் இச்சேர்மத்தை இனக்கவர்ச்சி இயக்குநீராகப் பயன்படுத்துகின்றன.
# தேவேந்திரகுல வேளாளர்

**தேவேந்திரகுல வேளாளர்** (*Devendrakula Velalar*) எனப்படுவோர் பட்டியல் சமூகத்தின் பள்ளர், தேவேந்திர குலத்தார், குடும்பன், காலாடி, பண்ணாடி, கடையன், வாதிரியான் ஆகிய ஏழு உட்பிரிவுகள் ஒன்றிணைக்கப்பட்ட ஒரு சமூகம் ஆகும்.
# தேவேந்திரகுல வேளாளர்

## சட்டத் திருத்தம் & அரசாணை

பிப்ரவரி 2, 2011 அன்று ஏழு பட்டியலின உட்பிரிவை சேர்ந்தவர்களை தேவேந்திரகுல வேளாளர் என குழுவாக்குவது தொடர்பான கோரிக்கையை சட்டப்பூர்வமாக ஆராய்வதற்காக ஓய்வுபெற்ற உயர்நீதிமன்ற நீதிபதி, நீதியரசர் எம். எஸ். ஜனார்த்தனம் தலைமையில் ஒரு குழுவை தமிழ்நாடு அரசு அறிவித்தது.  
தமிழக அரசின் கோரிக்கையை ஏற்று ஏழு பட்டியலின உட்பிரிவை சேர்ந்தவர்களை, தேவேந்திரகுல வேளாளர் என்றழைக்கும் சட்டத்திருத்த மசோதாவை மக்களவையில் 19 மார்ச் 2021 அன்று நிறைவேற்றப்பட்டது. இதே சட்ட திருதத மசோதா மாநிலங்களவையில் 22 மார்ச் 2021 அன்று நிறைவேற்றப்பட்டது.  
14 ஏப்ரல் 2021 அன்று இந்தியக் குடியரசுத் தலைவர் சட்டத் திருத்தத்திற்கு ஒப்புதல் வழங்கினார். ஆகவே தமிழ்நாடு அரசு 01 சூன், 2021 ஆம் ஆண்டு தேவேந்திரகுல வேளாளர் குறித்து அரசாணை வெளியிட்டது.